19. 4. 86 De Europæiske Fællesskabers Tidende Nr. L 103/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1117/86 af 17. april 1986 om ændring af forordning (EØF) nr. 3673/85 vedrørende fællesskabstoldkontin- gentet for avispapir RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 113, under henvisning til akten vedrørende Spaniens og Portu- gals tiltrædelse, under henvisning til forslag fra Kommissionen, og ud fra følgende betragtninger : Ved forordning (EØF) nr. 3673/85 (?) har Rådet for tids- rummet 1. januar til 31. december 1986 åbnet et fælles- skabstoldkontingent for avispapir henhørende under pos. 48.01 A i den fælles toldtarif ; ifølge samme forordning blev dette toldkontingent udvidet til på visse betingelser også at omfatte andre former for papir, som bortset fra vandliniekriteriet svarer til definitionen på avispapir i den supplerende bestemmelse til kapitel 48; i henhold til tiltrædelsesakten kan kongeriget Spanien og Den portugisiske Republik anvende nærværende toldkon- tingent i det omfang, de har behov herfor, fra 1. marts 1986; til at begynde med kan denne anvendelse begrænses til muligheden for på fællesskabsreserven at trække den mængde, der svarer til den forestående indførsel fra tredjelande — UDSTEDT FØLGENDE FORORDNING : Artikel 1 I forordning (EØF) nr. 3673/85 foretages følgende ændringer : 1. I artikel 1, stk. 2, indsættes følgende afsnit : »Inden for de samme rammer anvender kongeriget Spanien og Den portugisiske Republik toldsatser beregnet på grundlag af bestemmelserne herom i tiltrædelsesakten.« 2. I artikel 2 indsættes som stk. 3: »3. —Hvis en importør giver meddelelse om en fore- stående indførsel af de pågældende varer i Spanien eller Portugal og anmoder om en andel af et af kontin- genterne, trækker den pågældende medlemsstat ved en meddelelse til Kommissionen en mængde svarende til behovet, for så vidt den kontingentmængde, der er til rådighed, tillader det.« Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes fra den 1. marts 1986. Denne forordning er bindende i alle enkeltheder og gælder umiddelbart i hver medlemsstat. mDUdfærdiget i Luxembourg, den 17. april 1986. () EFT nr. L 354 af 30. 12. 1985, s. 34. På Rådets vegne E. M. SCHOO Formand